Politica utilizării rezonabile are ca scop, în special, asigurarea faptului că serviciile de roaming la tarife naționale sunt utilizate doar atunci când utilizatorii acestor servicii călătoresc periodic în UE/SEE. În acest scop, un operator le poate solicita clienților săi o dovadă a domiciliului sau a unei legături stabile cu țara UE/SEE în care furnizează servicii și poate emite cartela SIM care urmează să fie utilizată la tariful național atunci când aceștia călătoresc în străinătate. Un operator poate, de asemenea, să verifice dacă această cartelă este utilizată mai mult în statul membru de origine decât în străinătate. În cazul în care se aplică o astfel de politică a utilizării rezonabile și, pe o perioadă de cel puțin patru luni, consumul de servicii de roaming al clientului prevalează asupra consumului intern sau prezența acestuia în alte state membre ale Uniunii prevalează asupra prezenței sale în țara de origine, operatorul trebuie să trimită un mesaj de avertizare clientului pentru a verifica dacă este vorba de o utilizare abuzivă sau anormală a serviciilor de roaming la tarife naționale. După o perioadă de cel puțin 14 zile de la data mesajului de avertizare, operatorul poate aplica mici suprataxe pentru serviciile de roaming, legate de plafoanele tarifelor cu ridicata în cazul în care clientul continuă să consume servicii mobile în străinătate.

De la 15 iunie 2017, operatorilor de telefonie mobilă nu li se mai permite să perceapă niciun tarif în plus față de tariful național pentru furnizarea de servicii de roaming (cu amănuntul) (voce, SMS și date) către clienții lor, atunci când aceștia călătoresc periodic în UE/SEE. Pentru a preveni utilizarea abuzivă sau anormală a serviciilor de roaming (cum ar fi serviciile de roaming permanent) la tarife naționale, care poate avea efecte negative asupra piețelor naționale, operatorii de telefonie mobilă pot aplica o politică a utilizării rezonabile.

În sensul Regulamentului privind serviciile de roaming, serviciul de roaming este un serviciu care permite unui client al unui operator mobil (virtual) - M(V)NO - dintr-o țară a UE/SEE să aibă acces la serviciile mobile (voce, SMS sau date) ale unui MNO dintr-o altă țară a UE/SEE . Operatorul de telefonie mobilă se asigură că clienții săi rămân conectați la o rețea mobilă atunci când călătoresc în străinătate, utilizând același telefon mobil (sau eventual un laptop sau o tabletă în cazul transferului de date în roaming) și același număr de telefon. Operatorul de telefonie mobilă care dorește să ofere servicii de roaming clienților săi („servicii de roaming cu amănuntul”) într-o altă țară trebuie să le achiziționeze de la un MNO situat în țara vizitată („servicii de roaming cu ridicata”). În acest scop, trebuie încheiate acorduri comerciale pentru servicii de roaming cu ridicata între operatorii de telefonie mobilă. În practică, atunci când un client efectuează un apel sau utilizează date mobile în roaming în străinătate, acest serviciu este furnizat de un operator de telefonie mobilă din țara vizitată. Operatorul din țara de origine a clientului serviciului de roaming trebuie să plătească operatorului rețelei vizitate tarife de roaming cu ridicata pentru acest serviciu. Nivelul acestor tarife este plafonat de Regulamentul privind roamingul și este în scădere în fiecare an pentru date (a se vedea mai jos, în prezenta secțiune).

Ca urmare a raportului intermediar și a revizuirii normelor privind politica utilizării rezonabile și derogarea în vederea menținerii sustenabilității, Regulamentul privind roamingul mandatează, de asemenea, Comisia să prezinte, până la 15 decembrie 2019, Parlamentului European și Consiliului un raport de analiză care să evalueze funcționarea pieței serviciilor de roaming în conformitate cu normele RLAH. Acesta este obiectul prezentului raport. Metodologia detaliată și rezultatele analizei în sprijinul acestui raport sunt disponibile în documentul de lucru care însoțește raportul. Prezentul raport confirmă, în linii mari, constatările prezentate în raportul intermediar al Comisiei și în documentul de lucru al serviciilor Comisiei privind politica utilizării rezonabile și derogarea în vederea menținerii sustenabilității: reforma RLAH a avut succes și și-a îndeplinit obiectivul de a valorifica cererea latentă de servicii de roaming. Analiza arată că dinamica concurenței pe piețele serviciilor de roaming cu ridicata și cu amănuntul nu s-a schimbat - și nu se preconizează schimbări - astfel încât normele în materie de roaming să poată fi eliminate în următorii ani. În plus, există domenii în care pot fi aduse îmbunătățiri. Prin urmare, Comisia ar trebui să ia măsurile necesare, inclusiv măsuri legislative, pentru a se asigura că europenii continuă să beneficieze de servicii de roaming fără suprataxe în anii următori și că piețele cu ridicata funcționează în mod corespunzător.

În octombrie 2015, Parlamentul European și Consiliul au adoptat Regulamentul (UE) nr. 2015/2120 , prin care s-a aprobat eliminarea în Uniune, începând cu 15 iunie 2017, a tarifelor serviciilor de roaming cu amănuntul, sub rezerva aplicării unei politici a utilizării rezonabile și a unei derogări în vederea menținerii sustenabilității. Aceste noi norme privind serviciile de roaming sunt cunoscute pe scară largă sub denumirea de roaming la prețurile de pe piața națională („Roam-Like-At-Home” - RLAH).

Cu toate că regulamentele succesive, din 2007 până în prezent, privind serviciile de roaming au adus beneficii concrete consumatorilor sub forma unor reduceri ale tarifelor serviciilor de voce, SMS și date în roaming, mulți europeni au continuat să evite sau să restrângă utilizarea telefoanelor lor mobile și a serviciilor de date atunci când călătoreau în afara statului membru de origine, pentru a evita impunerea unor tarife de roaming. Normele RLAH au permis, în cele din urmă, schimbarea radicală a situației respective și valorificarea cererii latente de servicii mobile a persoanelor care călătoresc în UE.

În cazul în care au apărut noi probleme de punere în aplicare în legătură cu noi tipuri de oferte care nu au fost abordate în mod specific în orientările OAREC, ANR-urile și-au coordonat abordarea în colaborare cu Comisia prin intermediul Grupului de lucru specializat în domeniul serviciilor de roaming internațional din cadrul OAREC. Cel mai important aspect privind punerea în aplicare abordat de grup a fost modul de tratare a noilor servicii de date „cu zero taxe” în temeiul normelor RLAH. Interpretarea normelor privind serviciile de roaming convenită în cadrul grupului și urmată de ANR-uri în astfel de cazuri a fost contestată de doi operatori în fața a două instanțe diferite din Germania. Instanțele naționale au confirmat interpretarea urmată de ANR-uri. Comisia sprijină propunerea prezentată de OAREC în avizul său privind piața serviciilor de roaming în vederea actualizării în mod corespunzător a orientărilor sale privind serviciile de roaming cu amănuntul în ceea ce privește serviciile de date „cu zero taxe”, în măsura în care acestea sunt conforme cu Regulamentul nr. 2015/2120.

Întrucât au fost instituite printr-un regulament, normele în materie de roaming sunt direct aplicabile în toate statele membre ale UE și se aplică, de asemenea, în țările SEE . Regulamentul privind roamingul conferă ANR-urilor sarcina de a monitoriza, supraveghea și asigura respectarea normelor în materie de roaming în statele membre. Pentru a asigura o abordare coerentă de către toate ANR-urile, Organismul Autorităților Europene de Reglementare în Domeniul Comunicațiilor Electronice (OAREC) a publicat, în martie 2017, Orientările privind serviciile de roaming cu amănuntul , iar în iunie 2017, Orientările privind serviciile de roaming cu ridicata , elaborate în strânsă colaborare cu Comisia și după consultarea părților interesate. Deși nu sunt obligatorii, în sine, orientările OAREC oferă sprijin ANR-urilor în ceea ce privește monitorizarea, supravegherea și punerea în aplicare în practică a noilor norme în materie de roaming. Orientările OAREC oferă, de asemenea, operatorilor de telefonie mobilă îndrumări detaliate cu privire la modul de punere în aplicare, în diversele lor oferte, a noilor norme în materie de roaming.

La nivelul comerțului cu ridicata, plafoanele tarifare au fost reduse în mod substanțial în 2017 prin Regulamentul privind roamingul , în special în ceea ce privește datele, pentru care plafoanele tarifare sunt prevăzute să scadă în continuare, în fiecare an, până în 2022, pentru a se asigura că operatorii de pe piață pot beneficia de tarife cu ridicata care permit furnizarea de servicii de roaming clienților lor fără perceperea vreunei taxe în plus față de tariful național. Plafoanele tarifelor de roaming cu ridicata asigură, de asemenea, faptul că operatorul care furnizează serviciul de roaming cu ridicata își recuperează integral costurile cu ridicata.

În circumstanțe excepționale și specifice, pentru a evita o creștere a tarifelor naționale, un operator poate obține de la autoritatea sa națională de reglementare (ANR) o așa-numită derogare în vederea menținerii sustenabilității. În acest scop, operatorul trebuie să demonstreze că furnizarea de servicii de roaming fără aplicarea unei suprataxe nu ar fi sustenabilă în condițiile actualului său model de tarifare la nivel național. În acest caz, ANR poate autoriza operatorul să aplice, timp de un an, o suprataxă redusă pentru serviciile de roaming. Pentru a prelungi o astfel de autorizație, operatorul trebuie să își reînnoiască anual cererea.

În plus, pentru a permite dezvoltarea continuă a celor mai bune oferte de date pe piețele naționale (de exemplu, date nelimitate), un operator poate aplica, în cazul datelor de roaming consumate la tarife naționale, garanții privind volumul. Pe lângă acestea, operatorul poate aplica o mică suprataxă de roaming care nu depășește plafonul tarifelor de roaming cu ridicata pentru date (a se vedea în detaliu mai jos, în prezenta secțiune).

Observațiile formulate în raportul intermediar cu un an în urmă sunt confirmate. Impactul creșterilor mari ale cererii de servicii de roaming, evidențiat în secțiunea 3.b de mai sus, variază în mod semnificativ de la un operator la altul, în funcție de fluxurile de trafic generate de baza de clienți a operatorului în cauză. În funcție de fluxurile sale de trafic, un operator poate fi clasificat ca fiind expeditor net (outbounder) sau beneficiar net (inbounder). Un operator expeditor net are o bază de clienți care consumă mai multe servicii mobile în străinătate (adică în rețelele operatorilor parteneri din alte țări ale UE) decât cele consumate de baza de clienți a operatorilor parteneri în propria sa rețea. Invers, un operator beneficiar net dispune de o bază de clienți care consumă mai puține servicii mobile în străinătate decât cele consumate de baza de clienți a operatorilor parteneri în propria sa rețea. Având în vedere fluxurile turistice, în general, operatorii din țările din nordul Europei sunt expeditori neți de trafic în roaming, în timp ce operatorii din țările din sudul Europei sunt, de obicei, beneficiari neți de trafic în roaming, deși există unele excepții.

Raportul intermediar a evidențiat faptul că reforma RLAH a fost recunoscută pe scară largă și apreciată de către europeni. La un an de la introducerea RLAH, un sondaj Eurobarometru a arătat că 81 % dintre călători erau la curent cu eliminarea tarifelor de roaming în UE/SEE și că 69 % dintre toți europenii considerau că ei personal sau un cunoscut al lor vor avea de câștigat de pe urma acestui fapt. Feedback-ul primit de Comisie din partea asociațiilor de consumatori începând cu luna iunie 2017 este, în general, foarte pozitiv.

În plus, conform așteptărilor, numărul derogărilor a scăzut în timp, în contextul scăderii reglementate a tarifelor maxime ale serviciilor de roaming cu ridicata: în iunie 2019, în Estonia, niciunul dintre cei 3 MNO nu a solicitat reînnoirea derogării; în Lituania, unul dintre cei 3 MNO nu și-a reînnoit cererea, iar în Franța numai 3 MVNO și-au reînnoit cererile, față de 11 în 2017. În avizul său privind piața serviciilor de roaming, OAREC constată că mecanismul de derogare se referă la o parte mică și în scădere a pieței și că ANR-urile se așteaptă ca numărul derogărilor să scadă în continuare, în următorii ani.

Operatorii de telefonie mobilă care au demonstrat că nu sunt în măsură să își recupereze costurile reale și preconizate de furnizare a serviciilor de roaming reglementate fără a-și majora tarifele naționale pentru a furniza RLAH au primit o derogare în vederea menținerii sustenabilității din partea ANR-ului lor. Acest lucru s-a întâmplat în cazurile preconizate, și anume pentru un număr redus de MVNO din câteva state membre și de MNO din state membre cu tarife foarte mici pentru serviciile de date, cu dezechilibre mari în ceea ce privește tarifele de roaming și/sau cu venituri scăzute per utilizator (Estonia, Lituania, Polonia, Finlanda). Derogările sunt acordate strict pentru a permite operatorilor în cauză să își recupereze costurile de furnizare a serviciilor de roaming către clienții lor și să evite orice creștere a tarifelor naționale. Prin urmare, mecanismul de sustenabilitate a fost aplicat astfel cum s-a preconizat de către colegiuitori și a funcționat corespunzător, atunci când a fost necesar, ca o măsură de protecție pentru a evita denaturările, în special creșterea prețurilor, pe piețele naționale. În T1 2019, doar 1,3 % (respectiv 3,1 %) din totalul traficului de date (respectiv voce) în roaming cu amănuntul din UE/SEE a făcut obiectul unei suprataxe ca urmare a acordării acestei derogări.

Comisia împărtășește opinia OAREC potrivit căreia este posibil ca operatorii să nu ofere în mod intenționat clienților lor care utilizează servicii în roaming o viteză de transmitere a datelor mai mică decât cea oferită clienților de pe piața națională. Comisia consideră calitatea serviciului ca făcând parte integrantă din produsul al cărui preț este reglementat. Plătind un anumit preț, utilizatorul are acces la un anumit serviciu mobil pe piața națională. Regulamentul privind roamingul impune ca, în UE/SEE, utilizatorul să aibă acces la același serviciu în străinătate, la același preț, cu condiția ca acest serviciu să poată fi furnizat în rețeaua vizitată.

În acest context, nivelul plafoanelor tarifelor de roaming cu ridicata este o componentă esențială a Regulamentului privind roamingul. Obiectivul dublu al plafoanelor este de a permite tuturor sau aproape tuturor operatorilor din Uniune să furnizeze RLAH, asigurând, în același timp, recuperarea costurilor la nivelul comerțului cu ridicata în întreaga Uniune.

Regulamentul a atras reduceri considerabile în ceea ce privește tarifele cu ridicata, care au adus beneficii operatorilor expeditori neți

Scăderea puternică a tarifelor de roaming cu ridicata constatată în raportul intermediar a continuat, în special în ceea ce privește serviciile de date. Tariful mediu al serviciilor de roaming de date cu ridicata a scăzut la 1,78 EUR/GB în T1 2019, în comparație cu 8,22 EUR/GB în T1 2017. În ceea ce privește serviciile de roaming de voce cu ridicata, tariful mediu al acestora a fost de 1,97 EUR/min în T1 2019, în comparație cu 2,90 EUR/min în T1 2017.

Scăderea tarifelor serviciilor de roaming cu ridicata a fost determinată în principal de doi factori. În primul rând, noile tarife maxime ale serviciilor de roaming cu ridicata (care, pentru date, au scăzut anual), stabilite în Regulamentul privind roamingul din 2017, au acționat ca niște plafoane mult mai reduse ale tarifelor, ceea ce a determinat o dinamică concurențială a pieței între operatorii care oferă acces la servicii de roaming cu ridicata sub plafoanele respective. În al doilea rând, introducerea RLAH a dus la creșteri semnificative ale volumelor de roaming, alimentând astfel concurența suplimentară în ceea ce privește tarifele serviciilor de roaming cu ridicata sub plafoane. Scăderea semnificativă a tarifelor serviciilor de roaming cu ridicata a atenuat în mare măsură orice potențial impact al introducerii RLAH asupra operatorilor expeditori neți.

Creșterea cererii de servicii de roaming a adus avantaje operatorilor beneficiari neți

Analiza furnizată în documentul de lucru al serviciilor Comisiei care însoțește prezentul raport arată că această creștere accentuată a cererii de servicii de roaming cu ridicata a adus avantaje operatorilor beneficiari neți, iar în cazul operatorilor expeditori neți, traficul net de roaming de ieșire - în ciuda creșterii considerabile în cadrul RLAH - reprezintă doar o mică parte (de obicei, mai puțin de 5 %) din traficul lor intern.

Costurile de furnizare a serviciilor de roaming cu ridicata sunt acoperite

Comisia a comandat un studiu extern în scopul de a concepe un model de costuri al unei rețele mobile eficiente în fiecare stat membru, plus în Norvegia; acest studiu se înscrie în seria de contribuții la prezentul raport de revizuire a serviciilor de roaming. Estimările care pot fi deduse pe baza modelului de costuri și din datele suplimentare privind tarifele de tranzit furnizate de operatori arată că plafoanele tarifelor serviciilor de roaming cu ridicata stabilite în Regulamentul privind roamingul din 2017 au permis o recuperare integrală a costurilor la nivelul pieței cu ridicata plus marja de profit.

Reducerea drastică a tarifelor de roaming cu ridicata constatată mai sus, prin care tarifele medii de pe piața cu ridicata au continuat să se situeze sub tarifele maxime cu ridicata reglementate, aflate în scădere, este o dovadă convingătoare că operatorii au fost în măsură să satisfacă cererea tot mai mare de servicii de roaming cu ridicata, recuperând în același timp costul investițiilor lor în rețea, inclusiv costul capitalului. Informațiile colectate de Comisie cu privire la tarifele cu ridicata percepute pentru accesul MVNO pe piața națională reprezintă dovezi suplimentare că plafoanele actuale permit operatorilor care furnizează servicii de roaming cu ridicata să își acopere costurile.

Pe baza studiului extern al Comisiei, OAREC a efectuat propria sa evaluare a costurilor serviciilor de roaming cu ridicata. OAREC concluzionează că există posibilitatea de a reduce în continuare plafoanele tarifelor cu ridicata, menținându-le în același timp peste costurile subiacente în toate statele membre, inclusiv o oarecare marjă de negociere sub aceste plafoane.

Comisia va ține seama de aceste informații și de alte contribuții atunci când va analiza dacă este necesar și oportun din punct de vedere economic să se adapteze și mai mult în viitor plafoanele tarifelor de roaming cu ridicata, menținând în același timp plafoanele deasupra costurilor subiacente în toate statele membre.

Situația specifică a MVNO de pe piața serviciilor de roaming cu ridicata

Un MVNO nu deține o rețea de acces radio în țara (țările) în care își desfășoară activitatea. În consecință, un MVNO nu poate găzdui niciun trafic de servicii de roaming de la un MNO în schimbul traficului de roaming pe care MVNO îl transmite respectivului MNO din străinătate. De obicei, un MVNO poate cumpăra numai la nivel angro traficul de roaming de ieșire generat de clienții săi în străinătate, fără posibilitatea de a-l comercializa/schimba (parțial) cu trafic de roaming de intrare. MVNO se află, prin urmare, într-o situație diferită, din punct de vedere structural, față de MNO atunci când negociază accesul la servicii de roaming cu ridicata. Acest factor este inerent modelelor de afaceri ale MVNO. Pe de altă parte, MVNO ar trebui ca, atunci când negociază cu operatorul din țara gazdă, să poată invoca traficul de roaming cu ridicata pe care clienții lor cu amănuntul îl generează, deoarece acest lucru ar trebui să îl ajute pe acesta din urmă să obțină tarife mai bune de la furnizorii de servicii de roaming cu ridicata. Cu toate acestea, MVNO plătesc, de obicei, tarife ale serviciilor de roaming cu ridicata mai mari decât cele plătite de MNO și, în anumite cazuri, tarife apropiate de sau la nivelul plafoanelor tarifelor de roaming cu ridicata. Cu toate acestea, astfel cum se arată în documentul de lucru al serviciilor Comisiei care însoțește prezentul raport, există, de asemenea, exemple de MVNO care plătesc tarife ale serviciilor de roaming cu ridicata cu mult sub tarifele reglementate în majoritatea țărilor UE, la niveluri similare celor plătite de MNO.

MVNO au beneficiat, în toate cazurile, de reducerea considerabilă a tarifelor de roaming cu ridicata declanșată de scăderea semnificativă a plafoanelor tarifare stabilite în 2017. Astfel cum s-a indicat mai sus în secțiunea 3.b, MVNO și-au menținut, în general, poziția pe piețele lor naționale respective. Comisia va ține seama de situația MVNO atunci când va analiza oportunitatea de a propune o adaptare suplimentară a plafoanelor tarifelor serviciilor de roaming cu ridicata, în conformitate cu recomandarea principală a OAREC în avizul său privind piața serviciilor de roaming.

În plus, Comisia, în conformitate cu sugestiile OAREC, va lua în considerare posibilitatea de a propune clarificări suplimentare cu privire la normele privind serviciile de roaming cu ridicata care ar trebui să sprijine poziția MVNO în cadrul negocierilor privind tarifele serviciilor de roaming cu ridicata, de exemplu, faptul că plafoanele tarifare se aplică, de asemenea, unor soluții de roaming cu ridicata alternative , cum ar fi serviciile de roaming sponsorizate, că MNO trebuie să ofere MVNO acces la noile generații de tehnologii (de exemplu, 4G, 5G) pentru serviciile de roaming, pe măsură ce acestea devin disponibile pe piețele vizitate, sau că negocierile contractuale nu ar trebui prelungite în mod nejustificat, iar accesul la serviciile de roaming cu ridicata care urmează să fie acordat în termen de 3 luni de la încheierea contractului în temeiul normelor actuale ar trebui să fie pe deplin, nu parțial, operațional.

Vânzarea separată a serviciilor de date în roaming nu a fost utilizată de piață

Din 2012, Regulamentul privind roamingul a prevăzut că utilizatorii finali nu pot fi împiedicați de către operatori să acceseze serviciile reglementate de date în roaming într-o rețea vizitată, oferite de un furnizor alternativ de servicii de roaming. Această măsură structurală, cunoscută sub denumirea de „rutare locală a datelor” (local data breakout), a fost menită să stimuleze concurența pe piața serviciilor de roaming. Comisia împărtășește observația OAREC și a unui studiu extern privind evoluțiile tehnologice, potrivit căreia această soluție nu a fost utilizată în practică. Privind în perspectivă, pe baza sondajelor de piață realizate în 2019 în scopul prezentei revizuiri, atât constatările OAREC, cât și studiul evidențiază lipsa de interes a actorilor de pe piață în punerea în aplicare a unei astfel de soluții în viitor. În consecință, Comisia va lua în considerare posibilitatea de a propune eliminarea obligațiilor privind rutarea locală a datelor din Regulamentul privind roamingul.

Dinamica concurenței pe piețele serviciilor de roaming cu ridicata și cu amănuntul nu s-a schimbat - și nu se preconizează schimbări - în măsura în care reglementarea poate fi eliminată în următorii ani

În mod similar cu perioada anterioară RLAH, în temeiul RLAH, introducerea plafoanelor tarifare reglementate a fost necesară pentru a reduce tarifele de pe piața serviciilor de roaming cu ridicata. Plafoanele tarifare au continuat să acționeze ca prețuri de referință în cadrul negocierilor privind serviciile de roaming cu ridicata și pentru a favoriza o dinamică concurențială sub aceste plafoane. Orice reducere de pe piața serviciilor de roaming cu ridicata are ca punct de plecare aceste prețuri de referință. În plus, anumite părți ale pieței, în special anumiți MVNO și operatori mai mici care își desfășoară activitatea într-o țară și care înregistrează dezechilibre masive în ceea ce privește serviciile de roaming de ieșire, plătesc adesea tarife pentru serviciile de roaming cu ridicata la nivelul plafonului sau la un nivel apropiat de acesta.

OAREC recunoaște că „obiectivul general al regulamentului privind RLAH a fost un succes”; în același timp, „ nu se așteaptă ca, în viitorul apropiat, condițiile concurențiale de pe piața serviciilor de roaming să se schimbe într-o asemenea măsură încât să nu mai fie necesară o intervenție normativă”. OAREC recomandă ca, până în momentul în care se va putea efectua o nouă evaluare a pieței serviciilor de roaming, să se mențină forma și structura actuală a normelor privind serviciile de roaming. Pe baza analizei sale privind funcționarea pieței serviciilor de roaming cu ridicata, OAREC concluzionează că plafoanele tarifelor serviciilor de roaming cu ridicata continuă să fie necesare și trebuie să fie reduse în continuare, pentru a se asigura, în viitor, buna funcționare a RLAH în întreaga UE și pentru progresul tuturor actorilor de pe piață. În plus, OAREC consideră că normele privind serviciile de roaming cu amănuntul instituite începând cu 15 iunie 2017 ar trebui, în general, să se aplice în continuare în anii următori, deși cu unele clarificări și îmbunătățiri posibile, pentru a se asigura faptul că utilizatorii finali continuă să beneficieze de RLAH în întreaga UE.